અમેરિકાની ટૂંકી દ્રષ્ટિની નીતિના ભાગ રૂપે મ્યાન્મારને માનવીય હક્કોના ઉલ્લંઘનના આધાર ઉપર ઘણાં વર્ષો સુધી એકલા પાડી દેવાને લીધે મ્યાનમારની ગરીબ પ્રજાને જ વધુ તકલીફ થઈ જ્યારે સૈન્ય દ્વારા ચલાવાતી સરકારને કોઈ જ અસર થઈ નહીં. ચીનને બસ આ જ જોઈતું હતું. જો ખરેખર અમેરિકા માનવીય હક્કોની માંગ માટે પ્રામાણિક હોત તો એ દેશે ચીન સામે પણ એવા જ પગલા લેવા જોઈતા હતા જ્યાં માનવીય હક્કોના ઉલ્લંઘનનું પ્રમાણ અનેકઘણું વધારે હતું. મ્યાનમાર એ અમેરિકા માટે પોતાની ગુનાહિત વૃત્તિને છુપાવવાના ભાગ રૂપે એક સહેલો માર્ગ હતો જ્યાં પોતાની શક્તિનું એ પ્રદર્શન કરી શકે. આથી ચીનને કોઈ પણ જાતની રોકટોક વિનાનો એક દાયકા જેટલો સમય મળી ગયો જેનો ભરપૂર ઉપયોગ કરીને તેણે મ્યાનમારમાં એની કુદરતી સંપત્તિ ઉપર લાંબાં ગાળા માટે પ્રભુત્વ મેળવી શકે અને ઈન્ડિયન ઓશન પર્યન્તના માર્ગ ઉપર વિશેષાધિકાર પ્રાપ્ત કરી શકે એવી સ્થિતિ મજબૂત કરી. તિબેટ વ્યૂહાત્મક રીતે આ કાર્ય શક્ય બનાવવા માટે સુલભ સ્થાને સ્થિત છે.